На основу члана 55, 57. и члана 60. став 1. тачка 2) Закона о јавним набавкама („Службени гласник Републике Србије”, број 124/12, 14/15, 68/15) и Одлуке о покретању поступка јавне набавке број 404-52/2019-04 од 06.09.2019. године, Општинска управа општине Љубовија дана 09.09.2019. године објављује:

**ПОЗИВ ЗА ПОДНОШЕЊЕ ПОНУДА**

**у поступку јавне набавке мале вредности број ЈН 49/2019**

***Набавка канцеларијског материјала за потребе органа Општине Љубовија***

**Назив, адреса и интернет страница Наручиоца**: Општинска управа општине Љубовија, Војводе Мишића 45, 15320 Љубовија, [www.ljubovija.rs](http://www.ljubovija.rs)

**Врста наручиоца**: градска и општинска управа

**Врста поступка јавне набавке**: јавна набавка мале вредности

**Врста предмета јавне набавке**: добра

**Опис предмета јавне набавке, назив и ознака из општег речника набавке:** канцеларијски материјал за потребе органа Општине Љубовија, на годишњем нивоу. Спецификација канцеларијског материјала, као и оквирне количине које ће се набављати наведене су у конкурсној документацији. Испоруке су сукцесивне, у складу са исказаним потребама наручиоца.

Назив и ознака из општег речника набавке:

30192000 – канцеларијски материјал

30197000 – ситна канцеларијска опрема

30199000 – канцеларијски материјал од хартије и други артикли

30234000 – медијуми за смештање података

30237000 – делови, прибор и материјал за рачунаре

**Број партија, уколико се предмет набавке обликује у више партија:** предмет набавке обликован је у 3 (три) партије:

Партија 1 – Папир, коверти и обрасци

Партија 2 – Материјал за писање, архивирање и остала ситна канцеларијска опрема

Партија 3 - Медијуми за смештање података, делови, прибор и материјал за рачунаре

**Критеријум за доделу уговора:** „најнижа понуђена цена“.

**Начин преузимања конкурсне документације, односно интернет адресa где је конкурсна документација доступна:** Конкурсна документација је доступна на Порталу јавних набавки и интернет страници Наручиоца [www.ljubovija.rs](http://www.ljubovija.rs), а може се преузети и непосредно у просторијама Општине Љубовија – Општинска управа.

**Начин подношења понуде и рок:** Понуде се могу достављати лично или путем поште, на адресу Наручиоца – Општинска управа општине Љубовија, Војводе Мишића 45, 15320 Љубовија, сваког радног дана од 07 до 15 часова и морају се налазити у затвореној коверти са назнаком - „ПОНУДА - НЕ ОТВАРАТИ – јавна набавка канцеларијског материјала за потребе органа Општине Љубовија, партија(е) 1, 2 и/или 3, редни број ЈН 49/2019“.

Понуђач је дужан да на коверти назначи назив, адресу, телефон и контакт особу.

Крајњи рок за подношење понуда је **19.09**.**2019.** године до **12,00** часова.

**Место, време и начин отварања понуда:** Јавно отварање понуда обавиће се **19.09.2019.** године у **12,30** часова у просторијама Oпштинске управе општине Љубовија, Војводе Мишића 45, 15320 Љубовија, уз присуство овлашћених представника понуђача.

Поступак отварања понуда спроводи Комисија образована решењем Наручиоца.

**Услови под којима представници понуђача могу учествовати у поступку отварања понуда:** Представници понуђача који присуствују јавном отварању понуда, морају да доставе Комисији заведено овлашћење за учешће у поступку отварања предметне јавне набавке, у противном наступају као јавност и не могу предузимати активне радње у поступку (потписивање записника, истицање приговора и др).

**Рок за доношење одлуке:** Наручилац ће одлуку о додели уговора о јавној набавци донети у року од 10 дана од дана јавног отварања понуда.

**Лицa за контакт:** Снежана Јакшић и Ана Радоичић, тел. 015/561-411, факс 015/562-870, сваког радног дана (понедељак-петак) у периоду од 7 до 15 часова.

Број: 404-52/2019-04

Датум: 09.09.2018. године

**КОМИСИЈА ЗА ЈАВНЕУ НАБАВКУ**

**ОПШТИНСКЕ УПРАВЕ ОПШТИНЕ ЉУБОВИЈА**